Produkty a služby v roku 2014 (2013)

Analýza politík a predkladanie správ Zistenia z preskúmania pokroku pri dosahovaní cieľov stanovených pre OVP v období rokov 2010 – 2014 boli základom politických diskusií medzi generálnymi riaditeľmi pre odborné vzdelávanie v rámci gréckeho a talianskeho predsedníctva a na zasadnutí poradného výboru pre odborné vzdelávanie. Výsledky boli prezentované aj na konferencii Cedefopu/DGEAC, ktorá sa konala v dňoch 29. a 30. septembra 2014. Cedefop prispel aj k definovaniu nových priorít pre OVP. Stredisko uverejnilo stručný prehľad národných systémov OVP (Spotlights on VET) a vypracovalo podrobné dokumentácie o politikách jednotlivých členských štátov, Nórska a Islandu v oblasti OVP. Tieto informácie boli základom odporúčaní pre konkrétne krajiny na rok 2014 v rámci európskeho semestra. Cedefop využil svoje rozsiahle informácie o politikách v oblasti OVP na prezentáciu národných snáh o posilnenie schopnosti absolventov OVP zamestnať sa, a to v kontexte spoločného rámca pre hodnotenie pokroku politiky v oblasti vzdelávania a odbornej prípravy (uverejneného v dokumente 2014 Education and Training Monitor). Uverejnil sa výber štatistických ukazovateľov o OVP relevantných v súvislosti s príslušnou politikou. Uľahčujú preskúmanie situácie v jednotlivých členských štátoch. Cedefop dodal ukazovatele založené na údajoch PIAAC pre hlavnú publikáciu OECD Education at a Glance. Výstupy v oblasti spoločných európskych nástrojov, kvalifikácií a vzdelávania Cedefop spoločne s Európskou komisiou koordinoval poradnú skupinu pre európsky rámec kvalifikácií a analyzoval vývoj v súvislosti s národnými rámcami kvalifikácií v 36 krajinách. Výsledky boli prezentované v informačnej správe Qualifications frameworks: expanding influence, persisting obstacles. Naďalej sa poskytovala podpora pre EQAVET a ECVET. Aktualizácia európskej databázy potvrdzovania mimoformálneho a neformálneho vzdelávania (33 krajín) bola uverejnená online. Cedefop uverejnil aj informačnú správu The validation challenge: how close is Europe to recognising all learning? Návštevnosť internetovej stránky Europass, spravovanej strediskom a dostupnej v 27 jazykoch, dosiahla od svojho spustenia 102 miliónov návštevníkov (2014: 21,7 milióna; 2013: 20,1 milióna). Používatelia vytvorili online 47 miliónov životopisov (2014: 13,1 milióna; 2013: 9,8 milióna). Cedefop vykonal cielený výskum o posilňovaní súčinnosti európskych nástrojov a o svojich zisteniach diskutoval na konferencii na vysokej úrovni (Solún, 28. a 29. novembra). V akademickom roku 2013/14 Cedefop koordinoval posledných 245 študijných pobytov 2 709 špecialistov v oblasti vzdelávania a odbornej prípravy z 34 krajín (program skončil na konci septembra 2014). Vzdelávanie dospelých, prechod a učňovská príprava S cieľom podporiť Európske združenie učňovskej prípravy Cedefop podnecoval spoluprácu na európskej úrovni a medzi členskými štátmi v oblasti vzdelávania založeného na učňovskej práci a preskúmal podmienky pre rozvoj a rozšírenie učňovskej prípravy v rôznych krajinách. Cedefop a Európska komisia zorganizovali európsku konferenciu o „smerovaní partnerstiev pre rast“ (Solún, 7. a 8. mája) s cieľom pomôcť krajinám nájsť potenciálnych partnerov na spoluprácu pri rozvoji systémov učňovskej prípravy. Na účely tejto konferencie Cedefop uverejnil informačnú správu Developing apprenticeships. S cieľom pomôcť mladým ľuďom a pracovníkom zvládnuť prechod na pracovný trh a dosiahnuť pozitívne výsledky na pracovnom trhu uverejnil Cedefop štúdiu pod názvom Navigating difficult waters: learning for career and labour market transitions. Analýza zručností V roku 2014 Cedefop prevzal zodpovednosť za „panorámu zručností EÚ“. Uverejnil online svoje najnovšie prognózy ponuky zručností a dopytu po nich (na obdobie rokov 2013 – 2025) a prispel do správy rady pre globálnu agendu Svetového ekonomického fóra (ktorej členom bol Cedefop v období rokov 2012 – 2014) o zosúladení zručností s potrebami pracovného trhu (Matching skills and labour market needs in the world economy – Building Social Partnerships for Better Skills and Better Jobs) prezentovanej v Davos-Klosters. Bola uverejnená informačná správa Skills mismatch: more than meets the eye. Vo februári sa v Paríži konalo druhé fórum týkajúce sa „zelených zručností“ organizované Cedefopom a OECD. Spolu s ETF a ILO vypracoval Cedefop príručky k prístupom k očakávaniu potrebných zručností. Spolu s medzinárodným vzdelávacím centrom ILO tiež zorganizoval školenie o „prognóze a zosúladení potrebných zručností“. Cedefop prispel do publikácie OECD a Európskej únie o zosúladení ekonomickej migrácie s potrebami pracovného trhu (Matching economic migration with labour market needs). Organizačný dosah Kľúčové ukazovatele výkonnosti vypovedajú o významnom organizačnom dosahu: práca Cedefopu sa cituje v 97 dokumentoch týkajúcich sa politiky EÚ. Cedefop poskytol poradenstvo a expertízu pre podujatia predsedníctva a zasadnutia vedúcich zainteresovaných strán na úrovni EÚ s cieľom podporiť vykonávanie politiky (164 príspevkov). Cedefop zorganizoval 69 konferencií, seminárov a zasadnutí s vysokopostavenými zástupcami EÚ a vnútroštátnych inštitúcií. 92 % účastníkov považovalo tieto podujatia za veľmi dobré alebo dobré. Záujemcovia si stiahli približne 6 00 000 publikácií Cedefopu vrátane 71 000 informačných správ zameraných na tvorcov politík a uverejnených v ôsmich jazykoch. Poukazuje to na veľký záujem o informácie a poznatky, ktoré stredisko produkuje. O práci Cedefopu bolo vydaných 745 článkov v dôležitých európskych médiách vrátane novín Die Welt a El País a publikácie Times Educational Supplement. Publikácie a štúdie Cedefopu sa citovali v akademických/vedeckých časopisoch (413 citácií v období rokov 2013 – 2014). Viac informácií na internetovej stránke www.cedefop.europa.eu (výročná správa a výročná správa o činnosti za rok 2014).